مينيماليزم

لمينيماليزم هو واحد الحركة فنية لي بدات فترة ما بعد الحرب ف الفن الغربي. هاد الحركة كتعتابر رد فعل على التعبيرية التجريدية و الحداثة، وكانت السباقة للفن المعاصر "ما بعد المينيمال" لي كيطور ولا كيعكس أهداف المينيماليزم الأصلية. و الهدف الرئيسي ديال المينيماليزم هو باش يحيدو التصورات التقليدية ديال الفن من خلال التركيز على أهمية العمل الفني بحد داتو، ولا التجربة لي كيعيشها المشاهد مع هاد العمل الفني، بأقل تدخل ممكن من الفنان. ومن بين الفنانين المشهورين لي مرتابطين بالمينيماليزم كاين دونالد جود، أڭنيس مارتن، دان فلاڤين، كارل أندري، روبرت موريس، آن ترويت و فرانك ستيلا. هاد الأسلوب الفني كيتميز بالبساطة والتجريد، و كيحاول يوصل للجوهر ديال الشي بلا زيادات ولا تعقيدات زايدة يعني كايخلي غير المهم.

المينيماليزم فالموسيقى غالبا كيتميز بالمعاودة و التغيير التدريجي، بحال الأعمال ديال لا مونت يونڭ، تيري رايلي، ستيڤ رايش، فيليپ ڭلاس، جوليوس إيستمان و جون آدامز. هاد المصطلح تستعمل حتى باش يوصفو المسرحيات و الروايات ديال صامويل بيكيت، والأفلام ديال روبيرت بريسون، و القصص ديال رايموند كارڤر، و التصاميم ديال الطونوبيلات ديال كولين تشاپمان. فهاد السنين اللخرة، المينيماليزم ولى كيتستعمل باش يوصف أي حاجة ولا أي شخص لي كيركز غير على الأساسيات و كيحيد كولشي لي زايد.

 الفنون البصرية 
يسار|تصغير|طوني سميث, رحلة فابور, 1962, 6'8 × 6'8 × 6'8
المينيماليزم في الفن البصري، اللي كيتسمى حتى "الفن الأدنى"، "الفن الحرفي" Reprinted:  و"فن الأبجدية"،روز، باربرا. "فن الأبجدية"، آرت إن أمريكا 53، رقم 5 (أكتوبر-نوفمبر 1965): 57-69. كيشير لواحد الحركة خاصة ديال الفنانين لي بانت ف نيويورك ف لبدية ديال الستينيات ك رد فعل على التعبيرية التجريدية.

من الأمثلة ديال الفنانين لي خدمو فالرسم و المرتابطين ب المينيماليزم كاين ناسوس دافنيس، فرانك ستيلا، كينيث نولاند، آل هيلد، إلزوورث كيلي، روبرت رايمان و غيرهم؛ أما ف النحت فا كاين دونالد جود، دان فلاڤين، داڤيد سميث، أنطوني كارو و غيرهم. المينيماليزم فالرسم كيتميز ب تخدام الحواف لماضية، و الخطوط المستقيمة، و الأشكال البسيطة، و التركيز على جوج أبعاد. المينيماليزم ف النحت كيتميز ب الأشكال الهندسية البسيطة لي غالباً كتصنع من مواد صناعية بحال الپلاستيك، المعدن، الألومنيوم، لبيطون، والفيبرڭلاص؛ هاد المواد عادةً كتبقى خام ولا كاتصبغ بلون واحد.

المينيماليزم كان جزئياً رد فعل ضد الذاتية التصويرية ديال التعبيرية التجريدية لي كانت مهيمنة ف مدرسة نيويورك خلال الأربعينات و الخمسينات.

 المينيماليزم ف الفن البصري بشكل عام 
ف معنى أوسع، المينيماليزم كإستراتيجية بصرية كيمكن نلقاوه فالتجريدات الهندسية ديال الرسامين المرتبطين بحركة الباوهاوس، و ف أعمال كازيمير ماليڤيتش، پيت موندريان و فنانين آخرين مرتبطين بحركة دي ستايل De Stijl، و حركة البنائية الروسية، و ف عمل النحات الروماني كونستانتين برنكوشي.

 الحرْفية 
تصغير|بدون عنوان ديال دونالد جود
مايكل فرايد سمى لفنانين ديال المينيماليزم حرْفيين، و خدّم الحرْفية كمصطلح إحتقاري بسباب موقفو بلي الفن خاصو يقدم تجربة متعالية مع إستعارات، رمزية، و تنميق. على حساب وجهة نظر فرايد (المثيرة للجدل)، الفن الحرْفي محتاج ل مشاهد باش يصادق عليه كا فن: "حاجة ف واحد لحالة" كاتولي فن غير ف عينين المشاهد. مثلاً، بالنسبة للمنحوتة العادية موقعها الفعلي ما كيهمش، و حالتها كعمل فني كتبقى حتى إيلا ما شافها حد. أما قطع دونالد جود (شوف التصويرة)، فهي مجرد حوايج گالسة ف شمس الصحرا كتسنى شي زاير يكتشفها و يقبلها كا فن.

 التصميم، المعمار، والفضاءات 
تصغير|لمعاودة د لبني ديال الجناح الألماني ديال لودفيڭ ميس فان دير روه في برشلونة
مصطلح المينيماليزم كيستعمل حتى على ود وصف إتجاه ف التصميم و المعمار، حيث الموضوع كيتقلص ل عناصرو الضرورية. المصممين المعماريين المينيماليين كيركزو على التخدام الفعال ديال لفضاء لخاوي، الألوان المحايدة و تحياد الديكور. مع التركيز على المادية، الملمس، النسيج، الوزن و الكثافة. المعمار المينيمالي ولا مشهور ف اللخر ديال الثمانينات ف لندن و نيويورك، حيث المهندسين المعماريين و لمصممين د الأزياء تعاونو فالبوتيكات باش يحققو البساطة، ب تخدام العناصر البيضا، التضوية الباردة، و المساحات الكبيرة مع أثاث قليل و عناصر ديكور محدودة.

أعمال لفنانين ديال دي ستايل De Stijl كاتعتابر مرجع رئيسي: دي ستايل وسعات أفكار التعبير من خلال التنظيم الدقيق ديال لعناصر الأساسية بحال الخطوط و المستويات.
تصغير|330 نورث واباش فشيكاڭو، مبنى مينيمالي من تصميم لودفيڭ ميس فان دير روه
التصميم المينيمالي تأثر بشكل كبير ب لمعمار الجاپوني التقليدي. كاين ملاحظين لي كيوصفو ظهور المينيماليزم كا رد فعل على الصداع و لفوضى د الحياة الحضرية. ف الجاپون، مثلاً، المعمار المينيمالي بدا كايكتاسب شعبية ف الثمانينات ملي مدونها عرفات توسع سريع و تزايد سكاني. التصميم كان كيتعتابر كعلاج لـ"الحضور الطاغي ديال حركة المرور، الإعلانات، تداخل مقاييس المباني، و الطرقان المفروضة."

 المفاهيم و عناصر التصميم 
مفهوم المعمار المينيمالي هو تجريد كولشي ل جوهرو الأساسي و تحقيق البساطة. الفكرة ماشي خاوية ڭاع من الزخرفة، ولكن كل الأجزاء و التفاصيل و الوصلات كاتعتابر مختزلة لمرحلة حيث ما يمكن لحد يحيد أي حاجة أخرى باش يحسن التصميم.

 التأثيرات من التقاليد الجاپونية 
تصغير|جردة رايوان-جي الناشفة. لحيط الطيني، لي متلون بفعل العمر بدرجات قهوية و ليمونية خفيفة، و جردة الصخور، لي كيعكسو بجوج النظرة الجاپونية للعالم أولا الجمالية
فكرة البساطة كتبان ف شلّا ثقافات، خاصةً الثقافة الجاپونية التقليدية و فلسفة البوذية الزن. الجاپونيين كيحولو ثقافة الزن ل عناصر جمالية و تصميمية لمبانيهم. هاد الفكرة ف المعمار أثرات على المجتمع الغربي، خاصةً ف أمريكا من النص د القرن 18.

 المعماريين المينيماليين و أعمالهم 
المعماري الجاپوني المينيمالي تاضاو أنضو كينقل الروح الجاپونية التقليدية و نظرتو الخاصة للطبيعة ف أعمالو. مفاهيم التصميم عندو هي المواد، الهندسة النقية و الطبيعة. عادةً كيخدم لبيطون ولا الخشب الطبيعي و الشكل الهيكلي الأساسي باش يحقق التقشف و الشعا ديال الضو فالفضاء.

 المعماريين ديال البساطة و أعمالهم 
المهندس المعماري الجاپوني تاضاو أنضو كيعبّر على الروح التقليدية الجاپونية و كيفاش كيشوف الطبيعة ف أعمالو. المفاهيم ديالو فالديزاين هما: المواد، الهندسة البسيطة، و الطبيعة. كيتعامل بزاف مع لبيطون و الخشب الطبيعي، و كيركز على أشكال بنيوية بسيطة باش يخلق البساطة و شعا الضو ف المساحة. كيحاول ديما يدير حوار بين البلاصة و الطبيعة باش يخلق علاقة و نظام بين البنايات و البيئة اللي كاينة فيها.Bertoni, Franco. (2002). Minimalist Architecture. Basel: Birkhäuser. pp. 96–106. الأعمال ديالو و كيفاش كيترجم المبادئ الجمالية الجاپونية عندها تأثير كبير ف المعمار الجاپوني.Cerver, Francisco Asensio. (1997). The Architecture of Minimalism. Köln: Könemann. p. 13.

مهندسة معمارية جاپونية أخرى، كازويو سيجيما، كاتخدم بوحدها و مرات مع ريوي نيشيزاوا ف تعاون ب إسم سانا (SANAA). خداماتهم كيقدمو البنايات الأيقونية ديال البساطة الجاپونية. كازويو مشهورة بالتصاميم ديالها اللي كاتعتمد على اللون البيض، العناصر الرقيقة و البسيطة، و جاج كيخلق طابع خاص ديال البساطة.Puglisi, Luigi Prestinenza. (2008). New Directions in Contemporary Architecture. Chichester: John Wiley and Sons. من بين الأعمال ديالها متحف نيويورك الجديد (2010) ف مدينة نيويورك، و "الدار الصغيرة" (2000) ف كيوطو، و "الدار اللي ضاير بيها شجر البرقوق" (2003) ف كيوطو.

ف بناية "ڤيترا كونفرينس پاڤيليون" ف ڤايل أم راين Weil Am Rhein، 1993، المفاهيم كانت باش تخلق علاقة بين البناية، حركة الإنسان، البلاصة و الطبيعة. هادشي هو مبدأ أساسي ف البساطة اللي كتحاول تدير حوار بين البناية و الموقع. التصميم ديال البناية كيستعمل أشكال بسيطة بحال الدائرة و المستطيل باش يخلق توازن بين الفضاء الداخلي و الطبيعة. ف المدخل، كاين سرجم كبير كيطّل على برّا، و هادشي كيزيد ف البساطة و الهدوء اللي كايعبر عليه المعمار.Cerver, Francisco Asensio. (1997). The Architecture of Minimalism. Köln: Könemann. pp. 18–29.

جون پاوصون مهندس معماري بريطاني؛ المفاهيم ديالو فالديزاين هما الروح، الضو، و النظام. كيآمن بلي تبسيط الفضاء الداخلي و تحياد الزحام كيخلق وضوح و غنى ف البساطة عوض لخوا. كيستعمل المواد الطبيعية حيث كيعجبو العمق و الجودة ديالها. و تأثر بزاف ب فلسفة الزن الجاپونية.Pawson, John. (1996). Minimum. London: Phaidon Press. pp. 10–14.

مشروع "بوتيك كالڤين كلاين ماديسون آڤنيو" ف مدينة نيويورك (1995-1996) كيعبر على الأفكار ديال كالڤين كلاين ف الموضة. التصاميم الداخلية ديال جون پاوسون كانت باش تخلق البساطة و السلام ف الفضاء. ستعمل الأرضية بالحجر و لحيوطا البويض باش يخلق الإنسجام ف الفضاء، و حاول يخبي العناصر اللي كاتشوش بحال التكييف و التضوية باش يعطي إحساس بالنقا.Cerver, Francisco Asensio. (1997). The Architecture of Minimalism. Köln: Könemann. pp. 170–177.

ألبرتو كامپو بايسا، مهندس معماري صبليوني، كيوصف الخدمة ديالو ب المعمار الأساسي. كيآمن بالضو، الفكرة و الفضاء. الضو مهم بزاف باش يخلق علاقة بين الناس و البناية. الأفكار كاتلبي الوظيفة و السياق ديال الفضاء، الأشكال و البني. الفضاء كيتشكل بالأشكال الهندسية البسيطة باش يتفادى الزخرفة اللي ما عندهاش دور أساسي.Bertoni, Franco. (2002). Minimalist Architecture. Basel: Birkhäuser. p. 182.

 الأدب 
الأدب ديال التبسيط كيتّميز ب القلة ف لكلام و الإهتمام ب وصف لحوايج بلا تكليف. الكتّاب اللي كيديرو هاد النوع ديال الأدب كيتجنبّو ستعمال الأحوال و كيخليو السياق يشرح المعنى. القُرّاء خاصهم يشاركُو ف صنع القصة، يعني يختارو الجوانب اللي غادي يمشيو معاها بناءً على التلميحات و الإيحاءات، بلا ما يطلبو التعليمات من الكاتب.

المهندس النمساوي و المفكر أدولف لوس كان هو اللي كتب على التبسيط ف الأدب للمرة اللولة فOrnament and Crime.

من الناس اللي كانو سابقين فهاد النوع ديال الأدب كاين ستيفن كرين و إرنست هيمينڭواي.

القصص البوليسية اللي كانو كايديرو ف الربعينات، بحال جيمس م. كين و جيم طومسون، ستعملو أسلوب بسيط ف النصوص و كانو ناجحين بزاف؛ كاين اللي كايعرف هاد الأسلوب كنوع من التبسيط الأدبي.

وحدة خرة من هاد النوع ديال الأدب طلعات كردّ فعل على لميطا-تعاويد اللي كان ف الستينات و السبعينات (جون بارث، روبيرت كوڤر، و ويليام ه. گاس). هاد الكتّاب حتى هوما ما كانوش كيكثرُو فالشرح وبقاو محافظين على المسافة النفسية بيناتهم و بين الموضوع.

من بين الكتّاب اللي كيتصنفو ف هاد النوع ولا اللي عتابرو راسهم مينيماليين ف فترة معينة ف حياتهم الأدبية كاينين: ريمن كارڤر، أن بيتي، بريت إيستون إيليس، تشارلز بوكوڤسكي، ك. ج. ستيڤنس، آمي هيمپل، و بوبي آن.

 الموسيقى 
مصطلح "الموسيقى البسيطة" تدار فـ جوايه عام 1970 على يد مايكل نايمان إنطلاقا من مفهوم البساطة اللي كان من قبل مطبّق فـ الفنون البصرية., citing Dan Warburton as his authority. بشكل أدق، فـ عام 1968 فـ تقييم فـ The Spectator، نايمان ستعمل هاد المصطلح, لكن خاص يتڭال بلي هاد المقال ما كيستعملش كلمة "Origin of Minimalism" حرفياً باش يوصف قطعة ديال الپيانو ديال 10 دقايق من تأليف الموسيقي الدنماركي هينينڭ كريستيانسن، مع شي قطع خرين ما مسمّينش عزفوهم شارلوت مورمان و نام جون پايك فـ معهد الفنون المعاصرة فـ لندن.

ولكن الجذور ديال الموسيقى البسيطة قديمة. فـ فرنسا، إيڤ كلاين allegedly conceived السيمفونية ديالو Monotone Symphony (بالرسمي The Monotone-Silence Symphony) ما بين 1947 و 1949 (ولكن العرض اللول كان غير فـ 1960)، و هيا قطعة كاتشمل نوطة وحدة مدتها 20 دقيقة متبوعة بـ 20 دقيقة ديال السكات.

 الفيلم و السينما 
فـ عالم الفيلم، البساطة كاترتبط غالبا ب المخرجين بحال روبير بريسون، شانتال أكرمان، كارل تيودور دراير، و ياسوجيرو ؤزو. الأفلام ديالهم كاتحكي عادة قصص بسيطة بـ ستعمال كاميرا نيشان و بدون بزاف ديال الموسيقى التصويرية. پول شرايدر سمّى هاد النوع ديال السينما: "سينما متجاوزة". فـ الوقت الحالي، الإلتزام ب صناعة الأفلام البسيطة كيبان فـ حركات سينمائية بحال دوݣمي 95، مامبلكور، و الموجة الرومانية الجديدة. كيتعتابرو عباس كياروستامي، إيليا سليمان، و كيلي رايشاردت مخرجين ديال أفلام بسيطة.

لمينيماليين – جوشوا فيلدز ميلبورن، رايان نيكوديموس، و مات داڤيلا – دارو و نتجو الفيلم البساطة: وثائقي، اللي كيعرض فكرة العيش البسيط فـ العالم ديال دابا.

 ف مجالات أخرى 

 الطياب 
فـ الطياب، بعد ما كانو الناس كيديرو الوصفات المعقدة و التقيلة اللي ولات بحال شي قانون فـ هاوت كوزين، بانت حركة نوڤيل كويزين اللي كتشجع على البساطة و كتستمد الإلهام ديالها من المينيماليزم و الفن المفاهيمي. هاد الحركة كتركز على النكهات البسيطة، التقديم الأنيق، و الطريقة الساهلة فـ التحضير. هاد الأسلوب كان مشهور بزاف فـ الستينات و السبعينات، ولكن من بعد رجعات كويزين كلاسيك كاتسيطر. وخا داكشي، التقنيات اللي قدماتها نوڤيل كوزين باقيين كيبانو فـ لكوزينة لعصرية.Mennel, Stephan. All Manners of Food: eating and taste in England and France from the Middle Ages to the present. 2nd ed., (Chicago: University of Illinois Press, 1996), 163–164.

 الموضة 
تصغير|حوايج ديال مرا فـ ستيل مينيمالي
الكاپسول ووردروب capsule wardrobe (نقدرو نطرجموها ب "پلاكار د لحوايج صغيوّر") هو مثال على المينيماليزم فـ الموضة. كيتكوّن من شوية ديال الحوايج الأساسية اللي ما كتخرجش من الموضة، وعادة كتكون بلون أولا جوج. هاد النوع ديال اللباس كيتصمم باش يكون خفيف، مرن، وساهل فـ التكيف، و كيقدر الواحد يضيف ليه شي قطع موسمية على حساب الحاجة. الفكرة ديال الكاپسول ووردروب كترجع للسبعينات، وهي من إبتكار مولات بوتيك فـ لندن سميتها سوزي فو. من بعد، فـ الثمانينات، المصممة لميريكانية دونا كاران زادت شهرة هاد الفكرة بعدما صمّمت كوليكسيون مهمة ديال حوايج لخدمة فـ 1985.

 التواصل العلمي 
تصغير|واحد الڭرافيك ديال بانضات د لمناخ warming stripes ولّا climate stripes اللي كيبان فيه الإحتباس الحراري
باش يشرح الاحتباس الحراري للناس اللي ماشي علماء، العالم البريطاني إد هاوكينز ختارع فـ 2018 لبانضات د لمناخ، اللي هو ڭرافيك مافيهش التفاصيل العلمية أولا التقنية، باش الناس العاديين يفهموه ب سهولة. إد هاوكينز قال بلي "العقل ديالنا كيدير التفسير ديال لبانضات بلا ما يفكر فيه".

الڭرافيك ديال لبانضات د لمناخ كيشبه ل لوحات ديال الفن الميداني اللوني، حيث كيحيل كلشي ما عدا اللوان باش يوصل الرسالة. الفنان بارنيت نيومان اللي كان من رواد هاد الفن قال بلي راه "كيخلق تصاور اللي الواقع ديالها واضح بوحدو"، و هاوكينز طبق هاد المبدأ باش يوصل فكرة التغير المناخي، و شي حد قال بلي الڭرافيك كيستاحق يكون فـ متحف الفن لعصري ولا متحف ڭيتي.

واحد المشروع سميتو مشروع تمپستري، اللي هو دمج بين كلمة حرارة "تامپراتشر" temperature و نسيج tapestry "تاپيستري"، كيدير بانضات ديال الصوف بألوان معينة كتمثل درجات الحرارة. هاد البانضات كتوضح الإحتباس الحراري فـ بلايص معينة.

 أسلوب العيش البسيط 
فـ أسلوب العيش البسيط، كيحاول الواحد يستعمل المواد اللي هي ضرورية فقط وما يكثرش فـ الكميات. بزاف ديال المصطلحات طلعات من هاد المفهوم بحال ديكورات بسيطة، عناية بالبشرة بسيطة، ستايل بسيط، إكسسوارات بسيطة، وغيرها. هاد المفاهيم كتدل على ستعمال لحوايج الضرورية بوحدها فـ حياتنا. هادشي كيعاون الواحد يركز على الأمور المهمة، يحد من التضياع، و كيختاصر الوقت اللي كيضيع فـ جمع الحاجيات اللي ماشي ضرورية.

أسلوب العيش البسيط كيعطي الفرصة باش يستمتع لواحد بالحوايج البسيطة فـ حياتو بلا ما يعيّي راسو فـ الحصول على أمور مكلفة بزاف. و أيضا، كيساهم فـ تنظيم الفضاءات اللي كانعيشو فيها.

 مصادر 


تصنيف:عصرانية
تصنيف:مورعصرانية
تصنيف:لفن لغربي